21/06/2010 | Administración LocalMunicipal
Aranga
Secretaría - Intervención
Anulación de convocatoria e aprobación das novas bases para a selección dun/ha traballador/a social neste Concello de Aranga en virtude da consolidación de emprego

Pola Xunta de Goberno Local do concello de Aranga, na sesión que realizou o día 11 de xuño de 2010 acordouse aceptar o recurso de reposición interposto pola C. I. G. na comarca da Coruña, contra as bases da convocatoria da consolidación de emprego para a selección por concurso- oposición de unha praza de traballador/a social como persoal laboral fixo, neste concello de Aranga. Na mesma sesión acordouse proceder a anular a convocatoria efecturada para cubrir a dita praza, que foi publicada no Boletín Oficial do Estado do 11 de maio de 2010 e no Diario Oficial de Galicia de 25 de maio de 2010, así como as bases publicadas no Boletín Oficial da Provincia do 21 de abril de 2010. Acordouse proceder a aprobación de novas bases e a realización dunha nova convocatoria, polo que se procede a súa publicación. Aranga, a 14 de xuño de 2010. O Alcalde: Asdo: Manuel Brañas Abad. O obxecto da presente convocatoria é a selección e provisión de unha praza de Traballador/a Social no Concello de Aranga como persoal laboral fixo en execución da Oferta de Emprego Público da anualidade 2008 e en aplicación do disposto na disposición transitoria cuarta do Estatuto básico do empregado público referido á consolidación de emprego temporal, sen prexuízo do cumprimento dos principios de igualdade, mérito, capacidade e publicidade, e sendo o proceso selectivo o de concurso-oposición conforme o disposto nos apartados 1 e 3 do artigo 61 do Estatuto básico do empregado público. Ao presente concurso oposición seralle de aplicación o previsto na Lei 7/2007, de 12 de abril, do estatuto básico do empregado público. Así mesmo e nos aspectos non derrogados expresamente no que non se opoñan ao disposto no Estatuto pola Lei 30/1984, de 2 de agosto, de medidas para a reforma da función pública, na Lei 7/1985, de 2 de abril, reguladora das bases de réxime local, no real decreto Lexislativo 781/1986, de 18 de abril, o Decreto 364/1995, de 10 de marzo, que aproba o regulamento xeral de ingreso na administración e polo resto da normativa vixente na materia. O réxime xurídico da relación será de carácter laboral e a modalidade do contrato será o indefinido regulado no artigo 15 do Texto refundido da Lei do estatuto de traballadores aprobado polo real decreto lexislativo 1/1995, de 24 de marzo, e o carácter do contrato é fixo en réxime de adicación a tempo completo. Serán requisitos mínimos dos aspirantes a este proceso selectivo, en aplicación do disposto no artigo 56 do Estatuto básico do empregado público aprobado pola Lei 7/2007: 1.- Ter cumpridos os 16 anos de idade e non ter acadado a idade da xubilación forzosa.2.- Ser español ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. Ademais, consonte co disposto no artigo 57 da Lei 7/2007 tamén poderán acceder os estranxeiros con residencia legal en España.3.- Estar en posesión, ou en condición de obtelo na data de remate do prazo de presentación de instancias, do título de diplomado en traballo social ou de asistente social.4.- Non padecer enfermidade ou defecto psíquico ou físico que impida ou dificulte o desempeño das correspondentes funcións.5.- Non atoparse separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación abosoluta ou especial para cargos públicos por resolución xudicial, para o acceso ao corpo ou escala de funcionarios ou para exercer funcións similares ás que desenvolvían no caso de persoal laboral, no que fose inhabilitado ou en situación equivalente, nin ter sido sometido a sanción disciplinaria ou equivalente que impida, no seu Estado, nos mesmos termos ou acceso ao emprego público.6.- Non estar incurso en causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das administracións públicas. Para tomar parte na selección as persoas interesadas deberán solicitar a súa partipación mediante unha instancia dirixida ao Sr. Alcalde-Presidente, conforme ao modelo que consta no Anexo I das presentes bases. Xunto coa solicitude débense achegar fotocopias compulsadas dos documentos xustificativos e demais requisitos desta convocatoria. Os méritos alegados que non sexan xustificados documentalmente non serán tidos en conta polo Tribunal. A instancia deberase acompañar dos seguintes documentos: a) Fotocopia compulsada do Documento Nacional de Identidade ou documento equivalente. b) Fotocopia compulsada do título da diplomatura en Traballo Social ou Asistente Social. c) Fotocopia compulsada da documentación acreditativa dos méritos alegados e que se sinalan no baremo. Os méritos alegados e non xustificados documentalmente non serán tidos en conta polo tribunal cualificador. As solicitudes presentaranse no rexistro de entrada do Concello de Aranga no prazo de vinte días naturais que se contarán a partir do seguinte ao da publicación do anuncio da convocatoria no Boletín Oficial do Estado. Así mesmo poderán presentarse a través do procedemento previsto no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. As bases da presente convocatoria publicaranse no Boletín Oficial da Provincia e no taboleiro de edictos da casa consistorial. Unha vez que remate o prazo de presentación de instancias aprobarase a relación de aspirantes admitidos e excluídos mediante Resolución da Alcaldía, que se publicará no Boletín Oficial da Provincia e no taboleiro de edictos da casa consistorial, no prazo máximo de 15 días hábiles a partir do seguinte a aquel no que remate o prazo de presentación de instancias, concedéndose un prazo de dez días hábiles para efectos de reclamacións ou emenda de defectos das solicitudes. No caso de non se presentaren reclamacións contra a lista provisional entenderase definitiva. Logo de que transcorra o prazo de emendas a alcaldía aprobará a lista definitiva de admitidos e excluídos que se publicará no Boletín e no taboleiro de edictos. No anuncio de aprobación definitiva da relación de aspirantes admitidos sinalarase o lugar, a data e a hora de realización das probas de oposición e a composición do tribunal cualificador, debendo transcorrer polo menos 72 horas entre a publicación e a data de realización das probas. Os sucesivos anuncios faranse no taboleiro de edictos do concello. O tribunal cualificador do proceso selectivo designarase de conformidade co disposto no artigo 60 do Estatuto básico do empregado público, e estará composto polos seguintes membros: - Presidente: o funcionario ou persoal laboral da corporación que se designe, xunto co seu suplente. – Serán tres vogais designados pola alcaldía xunto cos seus suplentes, que deberán estar en posesión do mesmo título ou superior ao esixido para a praza. – Secretario: o da corporación ou funcionario en quen se delegue. A composición, que se fará pública no Boletín Oficial da Provincia e no taboleiro de edictos da casa consistorial, e en contra dos nomeados poderán os aspirantes facer uso do dereito de recusación cando concorran as circunstancias establecidas na lei, de conformidade cos artigos 28 e 29 da Lei 30/1992, de 26 de novembro, do réxime xurídico das administracións públicas e do procedemento administrativo común. O tribunal non poderá constituírse sen a presenza, cando menos, de tres dos seus membros, titulares ou suplentes, sendo en todo caso precisa a presenza do presidente e do seu secretario. O tribunal resolverá todas as dúbidas que xurdan na aplicación das presentes bases e poderá autorizar que se incorporen ás sesións, con voz pero sen voto, persoal que asesore cando se requirá para a adecuada cualificación. De conformidade co artigo 30 do real decreto 462/2002, de 24 de maio, sobre indemnizacións por razón do servizo, o tribunal terá a categoría segunda. A selección realizarase mediante o sistema de concurso-oposición, consistindo a primeira fase no concuro e a segunda na fase de oposición. A fase do concurso consistirá na valoración dos méritos que se indican, na que se poderá acadar unha puntuación máxima de 12 puntos.1.º- Experiencia profesional en posto de traballo obxecto da convocatoria (ata un máximo de 7,5 puntos): Por cada bimestre completo de servizos prestados no Concello de Aranga nun posto de traballo relacionado coa praza obxecto da convocatoria mediante relación laboral ou funcionarial: 0,1 puntos. Por cada bimestre completo de servizos prestados noutra administración púbica nun posto de traballo relacionado coa praza obxecto da convocatoria mediante relación laboral ou funcionarial: 0,05 puntos.2.º- Por ter posto en marcha e dirixir un programa do servizo de axuda a domicilio: 2 puntos.3.º- Por cursos realizados relacionados co posto de traballo que se vai desenvolver: – Cursos de formación de máis de corenta horas de duración en materia de servizos sociais: 0,5 puntos por cada curso ata un máximo de 1,5 puntos.4.º- Coñecemento da lingua galega: Celga 3 (ou equivalente): 0,5 puntos; Celga 4 (ou equivalente): 0,75 puntos e o Celga 5 1 punto, valorándose exclusivamente o de nivel superior. Os méritos alegados acreditaranse da seguinte maneira: os méritos relativos á experiencia profesional, mediante certificación expedida pola administración onde se prestaron os servizos ou mediante informe da vida laboral ao que se lle deberán xuntar os oportunos contratos; os méritos relativos á formación mediante copias compulsadas dos oportunos títulos ou diplomas, nos que figuren as horas de duración dos cursos. A fase de oposición consistirá na realización dos seguintes exercicios: a) Test escrito de carácter obrigatorio e eliminatorio: exame tipo test que consistirá en desenvolver por escrito 40 preguntas con respostas alternativas, das que só unha será a correcta, referidas ao temario incluído no Anexo II das presentes bases. O tempo máximo para a realización do exercicio será de 60 minutos. O exercicio valorarase de 0 a 10 puntos, da seguinte maneira: cada resposta correcta valorarase con 0,25 puntos. As contestadas de forma incorrecta penalizarán con 0,10 puntos. Será necesario para superar o exercicio obter unha puntuación mínima de 5 puntos. b) Caso práctico formulado por escrito, cunha puntuación máxima de 8 puntos, debendo acadar un mínimo de 4 puntos para superar a proba. O exercicio desenvolverase no prazo máximo de 45 minutos. A puntuación total de quen participe virá determinada, pola suma dos puntos obtidos na fase de concurso e na fase de oposición, sempre que se teña superada a fase de oposición, cunha puntuación máxima de 30 puntos. O tribunal publicará a relación de aprobados por orde de puntuación no taboleiro de anuncios da casa consitorial e elevaralle a dita relación ao Alcalde-Presidente que formulará o nomeamento do aspirante que obtivese a maior puntuación. O aspirante seleccionado deberá presentar, perante a administración municipal, no prazo de vinte días naturais dende que se faga pública a relación de aprobados, os documentos acreditativos das condicións de capacidade e demais requisitos esixidos na convocatoria (certificado médico, declaración xurada de non atoparse incurso en causa de incapacidade ou incompatibilidade, título académico e DNI). De non presentarse a dita documentación no prazo indicado, salvo casos de forza maior, ou no caso de deducirse desta que non se reúnen os requisitos esixidos, o aspirante non poderá ser contratado quedando anuladas todas as actuacións, sen prexuízo da responsabilidade en que poidesen incorrer por falsidade na súa solicitude de participación. As presentes bases e a súa convocatoria poderán ser impugnadas de conformidade co establecido na Lei 30/1992, de 26 de novembro, do réxime xurídico das administracións públicas e do procedemento administrativo común. Poderase interpoñer un recurso de reposición no prazo de un mes contra a convocatoria e as súas bases que esgote a vía administrativa, previo ao contencioso que se poderá interpoñer no prazo de dous meses, que se han de contar a partir do día seguinte á inserción do anuncio no Boletín Oficial da Provincia. A xurisdición competente para resolver as controversias en relación cos efectos e resolución do contrato laboral será a xurisdición social. No non previsto nestas bases estarase ao diposto, sobre a relación laboral, na lexislación laboral vixente que resulte de aplicación especialmente no real decreto 2720/1998, de 18 de decembro, e no real decreto Lei 8/1997, de 16 de maio, e demais lexislación concordante en materia laboral. D./D.ª., co DNI n.º. e domicilio a efectos de notificacións en., CP., localidade. e teléfono., I. Que teño coñecemento da convocatoria públicada para a selección como persoal laboral fixo de unha praza de asistente social mediante concurso-oposición no marco da consolidación do emprego temporal, por publicación no Boletín Oficial da Provincia do día. e no Boletín Oficial do Estado do día. II. Que estou en posesión de todos os requisitos esixidos nas bases de selección, que coñezo e acepto expresamente. Polo exposto, Ser admitido/a ao correspondente proceso selectivo, aportando para estes efectos a documentación que se achega. Lugar e data Asdo.: – Fotocopia compulsada do Documento Nacional de Identidade (Doc. n.º ). – (Doc. n.º ) – (Doc. n.º ) – (Doc. n.º ) – (Doc. n.º ) SR. ALCALDE DO CONCELLO DE ARANGA 1. A Constitución Española. A Constitución como norma xurídica. Principios informadores da Constitución Española de 1978. Estrutura. A reforma constitucional.2. Os dereitos fundamentais da Constitución Española. A súa garantía e a súa suspensión.3. A Coroa e as súas funcións constitucionais. As Cortes Xerais. O Congreso dos deputados e o Senado. Composición e funcións. A Lei, concepto e clases. O Defensor do Pobo.4. O Goberno. Composición, organización e funcións. Disposicións do executivo con forza de lei. O Poder Xudicial. O Tribunal Constitucional.5. A Organización Territorial do Estado. As Comunidades Autónomas. O Estatuto de Autonomía de Galicia. Organización e competencias. Institucións de Galicia.6. As administracións locais. O Municipio. Termo Municipal. Poboación. A organización municipal. Competencias. Outras administracións locais.7. O acto administrativo: concepto e clases. Elementos do acto: suxeitos, obxecto, causa, fin e forma. Eficacia e executividade do acto administrativo. Nulidade, anulabilidade e derrogación dos actos. Revogación e revisión de oficio.8. O procedemento administrativo: concepto e natureza. A Lei do réxime xurídico das administracións públicas e do procedemento administrativo común: ámbito de aplicación e principios informadores. Fases do procedemento: iniciación, ordenación, instrucións e terminación. Especial referencia ao silencio administrativo.9. Os recursos administrativos. Concepto, clases e requisitos. Materias impugnables, lexitimación e órgano competente. O recurso contencioso-administrativo. Xurisdición e actos impugnables.10. Ordenanzas e regulamentos das entidades locais. Concepto e clases. Procedemento de elaboración e aprobación.11. O persoal ao servizo das administracións locais. Persoal funcionario e persoal laboral.12. O procedemento administrativo local. O rexistro de entrada e saída de documentos. Requisitos de presentación dos documentos. Comunicacións e notificacións.1. A acción Social. Concepto e etapas históricas. Política social. O estado do benestar. A crise do estado do benestar. Modelos alternativos.2. A evolución do sistema público de servizos sociais. Principios xerais, configuración, niveis e áreas de actuación.3. A Lei 13/2008, de 3 de decembro, dos servizos sociais de Galicia. Obxecto e obxectivos.4. O sistema galego de servizos sociais.: principios xerais.5. Os dereitos e deberes das persoas no sistema galego de servizos sociais 6. A estructura dos servizos sociais en Galicia. O catálogo de servizos sociais en Galicia.7. Os niveis de atención: servizos sociais de atención primaria. Concepto, principios e obxectivos. Programas. O Decreto 240/1995, de 25 de xullo.8. Os niveis de atención: servizos sociais especializados. Concepto, competencias e organización.9. Competencias da Comunidade Autónoma en materia de servizos sociais. Competencias municipais. 10. O Consorcio Galego do Benestar social: finalidade e áreas de actuación.11. Os servizos sociais de Aranga. Programas e equipamentos.12. O equipo profesional dos servizos sociais segundo a normativa vixente.13. A Lei 9/1991, de 2 de outubro, galega de medidas básicas para a inserción social: estrutura e contido. Últimas modificacións.14. A renda de integración social de Galicia. Definicións e requisitos. Os proxectos de inserción de RISGA.15 A abordaxe de situacións de emerxencia dende a atención primaria. Axudas específicas. Definicións e requisitos.16. O sistema español de seguridade social. As pensións contributivas e as pensións non contributivas.17. O programa básico de información e orientación: definición e itinerario da demanda.18. O programa de acollemento familiar na Comunidade Autónoma. Finalidade, beneficiarios e requisitos.19. Infancia e adolescencia. Programas de actuación. Equipos do menor.20. Malos tratos na infancia. Definición e tipoloxía. Prevención, detección e tratamento social.21. Protocolos de intervención en situación de risco no ámbito de menores. Protocolos de intervención en situacións de desemparo no ámbito de menores.22. A familia. Traballo social con familias e grupos.23. A muller. A realidade da muller no ámbito da violencia doméstica. Recursos e programas.24. A violencia de xénero. Lexislación vixente a nivel nacional e internacional no ámbito da prevención.25. O Plan de igualdade de oportunidades entre homes e mulleres neste Concello de Aranga.26. A minusvalía. A Lei de integración social de minusválidos.27. A lei 39/ 2006 de 14 de decembro de autonomía persoal e atención a persoas en situaciòn de dependencia: catálogo de servizos.28. O Decreto 15/2010 de 4 de febreiro polo que se regula o procedemetno para o recoñecemento da situación de dependencia e o dereito as prestacións do sistema para á autonomía e atención á dependencia.29. Acción integradora nos niveis social, laboral, educativo e de lecer das persoas con discapacidade.30. As persoas maiores. Aspectos sociais do avellentamento. Necesidades sociais. Recursos. Servizos de apoio.31. A situación das minorías étnicas. Características. Necesidades. Recursos.32. Drogodependencias. Aspectos sociais. A prevención, o tratamento e a rehabilitación. Reinserción social.33. A Lei 3/2000, de 22 de decembro, do voluntariado de Galicia.34. Orde de 22 de xaneiro de 2009 pola que se regula o servizo de axuda no fogar: disposicións xerais.35. O servizo de axuda no fogar. A teleasistencia domiciliaria.36. A ordenanza municipal de prestación do servizo de axuda no fogar no Concello de Aranga.37. O traballo social: fundamento, principios e función.38. O traballo social: Suxeito, obxecto e contido do traballo social.39. Obxectivos, etapas e metas do traballo social.40. Os niveis de intervención. Deontoloxía do traballo social e a ética profesional. O traballador/a social como membro dun equipo interdisciplinar.41. O proceso metodolóxico no traballo social. Investigación. Diagnóstico. Planificación. Execución. Avaliación.42. Técnicas aplicadas no traballo social. Instrumentos do traballo social.43. Os instrumentos documentais empregados no traballo social.44. O informe social: contidos básicos.45. O xenograma e o ecomapa. Definición, obxectivos e simboloxía.46. A entrevista como técnica de traballo social: bases conceptuais e tipoloxías.47. O traballo social comunitario: definición, características e fases.48. A ética profesional. Aranga, 1 de xuño de 2010. O alcalde: Asdo.: Manuel Brañas Abad.